狄斯彬

狄斯彬（），字文中，號環溪，應天府溧陽縣人，軍籍，明朝政治人物，官至監察御史。

 生平 
嘉靖二十二年（1543年）癸卯科應天府鄉試第六十一名。嘉靖二十六年（1547年）丁未科三甲第一百二十七名進士。刑部觀政，官行人司行人，改廣東道監察御史。《明實錄·世宗實錄·381卷》嘉靖三十一年十二月（1553年初），光祿寺少卿馬從謙舉報提督宦官杜泰貪污，反被誣誹謗。巡視給事中孫允中與狄斯彬也上疏彈劾杜泰，世宗本因之前眾臣諫言其醮齋之事懷恨，馬從謙奏章中又提及此事，因此大怒，將馬從謙和杜泰關入詔獄。允中、斯彬謫邊方雜職。《明史·卷209》：馬從謙，字益之，溧陽人。嘉靖十年舉順天鄉試第一。越三年成進士，授工部主事。出治二洪，有政績。改官主客，擢尚寶丞，掌內閣制誥。章聖太后崩，勸帝行三年喪，不報。稍進光祿少卿。提督中官杜泰乾沒歲鉅萬，為從謙奏發，泰因誣從謙誹謗。巡視給事中孫允中、御史狄斯彬劾泰，如從謙言。帝方惡人言醮齋，而從謙奏頗及之，怒下從謙及泰詔獄。所司言誹謗無左証，帝益怒。下從謙法司，以允中、斯彬黨庇，謫邊方雜職。法司擬從謙戍遠邊。帝命廷杖八十，戍烟瘴，竟死杖下。而泰以能發謗臣罪，宥之。時三十一年十二月也。久之，光祿寺災，帝曰：「此馬從謙餘孽所致耳。」隆慶初，卹先朝建言杖死諸臣。中官追恨從謙，沮之。給事中王治、御史龐尚鵬力爭。帝以從謙所犯，比子罵父，終不許。允中，太原人。後屢遷應天府丞。斯彬，從謙同邑人。降为宣武典史，升汝宁府推官、南京兵部主事，歷郎中，出为湖广佥事、参议。致仕歸。修輯家乘，別撰《山居野志》，實即縣志。

家族
曾祖狄竭；祖父狄欽，贈南京工部郎中；父狄津。母葛氏；繼母楊氏。子狄同煃，辛酉举人、大城知县。

参考文献

Category:明朝廣東道監察御史
Category:明朝行人司行人
Category:溧陽人
S
Category:明朝汝宁府推官
Category:南京兵部主事
Category:南京兵部郎中
Category:明朝湖广按察司佥事
Category:明朝湖广布政使司参议